Napoli (Inggris: "Naples", Latin: "Neapolis" saka basa Yunani: "Νέα Πόλις" - "Néa Pólis" ("Kutha Anyar")) iku kutha gedhé dhéwé kaping telu ing Italia sawisé Roma lan Milan. Kutha iki diyasa watara abad angka 7 utawa 6 SM lan saiki gunggung sing ndunungi 1.000.470 jiwa (31 Mèi 2005). Napoli iku kutha krajan "regione" Campania. Napoli sugih tradhisi, sajarah, seni lan kabudayan, lan ditepungi minangka papan asal pizza sarta misuwur ès krimé (kang diarani "neapolitano").